Tervezet: AZ EGT-VEGYESBIZOTTSÁG HATÁROZATA egyes, a négy alapszabadságon kívül eső területeken folytatott együttműködésről szóló, az EGT-megállapodáshoz csatolt 31. jegyzőkönyv módosításáról - Tervezet: a Bizottság közös álláspontja -

(előterjesztő: a Bizottság)

INDOKLÁS

1. Az EGT-ről szóló megállapodáshoz fűzött 31. jegyzőkönyv különleges rendelkezéseket tartalmaz a Közösségnek és az EGT-ben részt vevő EFTA államoknak a négy alapszabadságon kívül eső területeken folytatott együttműködéséről.

2. Az EGT-Vegyesbizottság csatolt határozattervezte a 31. jegyzőkönyvet szándékozik módosítani az energia/támogatás területén folytatott együttműködésnek a 2003. június 26-i 1230/2003/EK európai parlamenti és tanácsi határozattal létrehozott "Intelligens energia - Európa (2003-2006)" többéves program részét képező COOPENER-re (az energiahatékonyság és megújuló energiák a fejlődő országokban) történő kiterjesztése céljából. Ez így jogalapot szolgáltat az EGT-ben résztvevő EFTA államoknak a közösségi programokban és cselekvésekben történő részvételre a COOPENER területén 2004. január 1-jétől.

Az Vegyesbizottság jelen határozattervezetét az EGT-Vegyesbizottság 2003 novemberében elfogadott 164/2003 határozatával összefüggésben kell értelmezni, amely az energia területére vonatkozó "Intelligens energia - Európa" (2003/2006) többéves cselekvési program összes elemét beépítette az EGT- megállapodásba. A ,COOPENER"-re vonatkozó rész beépítését technikai okok miatt elhalasztották, amely a Vegyesbizottság ezen utólagos határozattervezetének megalkotását indokolja.

3. Az EGT-megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének b) pontja előírja, hogy ilyen határozatok esetén a Tanács a Bizottság javaslatára meghatározza a Közösség álláspontját.

4. Az EGT-Vegyesbizottság határozattervezete a Tanács által jóváhagyásra kerül, majd az ezt követő lehető legkorábbi alkalommal a Bizottság előterjeszti a Közösség álláspontját az EGT-Vegyesbizottságban.

Tervezet: AZ EGT-VEGYESBIZOTTSÁG HATÁROZATA

egyes, a négy alapszabadságon kívül eső területeken folytatott együttműködésről szóló, az EGT-megállapodáshoz csatolt 31. jegyzőkönyv módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra, ahogyan azt az Európai Gazdasági Térségről szóló megállapodást kiigazító jegyzőkönyv módosította (a továbbiakban a ,Megállapodás") és különösen annak 86. és 98. cikkére,

mivel:

(1) A Megállapodáshoz csatolt 31. jegyzőkönyvet módosította az EGT-Vegyesbizottság ...-i .../... határozata [1].

[1] HL L ...., ..., o. ...

(2) A 2003. június 26-i 1230/2003/EK európai parlamenti és tanácsi határozattal elfogadott, az energia területére vonatkozó "Intelligens energia - Európa" (2003/2006) többéves cselekvési programot [2] az EGT-Vegyesbizottság 2003. november 7-i 164/2003 határozata [3] beépítette a Megállapodásba.

[2] HL L 176, 15.7.2003, o. 29.

[3] HL L 41, 12.2.2004, o. 67.

(3) Indokolt a Megállapodást kötő Szerződő Felek együttműködésének kiterjesztése a program "COOPENER" elnevezésű specifikus területére, illetve az annak megfelelő cselekvésekre.

(4) A Megállapodáshoz csatolt 31. jegyzőkönyvet ezért módosítani kell annak érdekében, hogy e kibővített együttműködésre 2004. január 1-jétől kezdődően sor kerülhessen,

A KÖVETKEZŐKÉPPEN HATÁROZOTT:

1. cikk

A Megállapodáshoz csatolt 31. jegyzőkönyv 14. cikkének 2(e) bekezdése a következő francia bekezdéssel egészül ki:

,- 2004. január 1-jétől az EFTA-államok részt vesznek a "COOPENER" specifikus területen folytatott együttműködésben és a megfelelő cselekvésekben az 5(g) bekezdésben említett közösségi program keretében."

2. cikk

Ezen határozat (...-án/én) lép hatályba feltéve, hogy a Megállapodás 103. cikke (1) bekezdésében említettek szerinti összes bejelentés beérkezett az EGT-Vegyesbizottsághoz. [4]

[4] [Alkotmányos követelmények nem merültek fel.] [Alkotmányos követelmények felmerülését jelezték.]

2004. január 1-jétől alkalmazandó.

3. cikk

Ezen határozat kihirdetésre kerül az Európai Unió Hivatalos Lapjának EGT-re, illetve az EGT kiegészítésre vonatkozó részében.

Kelt Brüsszelben, .

az EGT-Vegyesbizottság részéről

az elnök

Az EGT-Vegyesbizottság

titkárai